alexandrainst/scandi-wiki huggingface dataset:
Novara-provinsen

Provinsen Novara  (italiensk Provincia di Novara ) er ein provins i regionen Piemonte i Italia. Hovudstaden er byen Novara. Han har eit areal på 1 339 km² og totalt 343 097 innbyggjarar (2001). Det er 88 kommunar i provinsen.

Største kommunar
Per 30. juni 2005

Kjelder

Denne artikkelen bygger på «Province of Novara» frå ,  den 14. desember 2007.

Bakgrunnsstoff 
 Offisiell side

Piemonte
Konfliktråd

Konfliktråd er ei statleg teneste som tilbyr mekling som metode for å løyse konfliktar. Tenesta er organisert i 22 regionale konfliktråd.

Konfliktrådet er organisert med ein konfliktrådsleiar og eit nett av lokale meklarar. Meklarane er lekfolk, og kan komme frå alle lag av folket – riktig nok vert det sett krav til vandel.

Konfliktrådet kan mekle både i sivile og offentlege saker. Verksemda er regulert i konliktrådslova. Begge partane må samtykke om ei sak skal kunne handsamast i konfliktrådet. For somme straffesaker kan mekling i konfliktrådet vere eit alternativ til straffeforfølgjing. Avgjerd om overføring av ei straffesak til mekling i konfliktrådet skal ikkje registrerast i bøte- eller strafferegisteret.

Bakgrunnsstoff 
 Konfliktrådets nettsider
 Lov om megling i konfliktråd

Norsk samfunn
Norske statsetatar
Torino-provinsen

Torino-provinsen (italiensk Provincia di Torino) er ein tidlegare provins i Piemonte i Italia. Hovudstaden var Torino. 
Provinsen eksisterte fram til 31. desember 2014, då han blei erstatta av storbyområdet Torino.

Han hadde eit areal på 6 821 km² og totalt 2 121 233 innbyggjarar (2004). Det var 315 kommunar i provinsen og dei største av desse var:

Kjelder 

<div class="references-small">
Denne artikkelen bygger på «Province of Turin» frå ,  den 14. desember 2007 og 1. desember 2019.

Bakgrunnsstoff 
 Offisiell nettstad

Piemonte
Nedleggingar i 2014
Tidlegare provinsar i Italia
Provinsen Verbano Cusio Ossola

Provinsen Verbano-Cusio-Ossola  (italiensk Provincia del Verbano Cusio Ossol) er ein provins i regionen Piemonte i Italia. Han vart oppretta i 1996 frå dei tre områda nemnd i namnet, som tidlegare hadde vore ein del av provinsen Novara. Vestbreidda av Lago Maggiore dannar austsida av provinsen, medan Ortasjøen og omgjevnadane rundt dannar den sørlege. I nord og aust består provinsen av Ossola, ein region med fjell og dalar i Alpane.

Hovudstaden er byen Verbania. Han har eit areal på 2 255 km² og totalt 161 732 innbyggjarar (2006). Det er 77 kommunar i provinsen og dei største av desse er:

Bakgrunnsstoff 

 Offisiell side

Kjelder 

Piemonte
Provinsen Vercelli

Provinsen Vercelli (italiensk Provincia di Vercelli) er ein provins i regionen Piemonte i Italia. Hovudstaden er byen Vercelli. Han har eit areal på 2 088 km² og totalt 176 829 innbyggjarar (2001). Det er 86 kommunar i provinsen og dei største av desse er:

Bakgrunnsstoff 

 Offisiell side

Kjelder 

Piemonte
Provinsen Bari

Provinsen Bari  (italiensk Provincia di Bari ) er ein tidlegare provins i Italia, erstatta i 2015 av Città metropolitana di Bari ('Metropolbyen Bari'). Hovudstaden var byen Bari. Provinsen hadde eit areal på 3 824 km² og totalt 1 246 222 innbyggjarar i 2012. Han omfatta 41 kommunar.

Største kommunar
Per 31. mai 2005

Kjelder 
Denne artikkelen bygger på «Province of Bari» frå ,  den 15. desember 2007.

Bakgrunnsstoff 
 Offisiell nettstad 

Puglia
Tidlegare provinsar i Italia
Provinsen Barletta-Andria-Trani

Provinsen Barletta-Andria-Trani  (italiensk Provincia di Barletta-Andria-Trani ) er ein provins i regionen Puglia i Italia som vart vedteken i 2004 og kom i verk frå 2009. Han består av kommunar som tidlegare høyrde til provinsen Bari og provinsen Foggia. Provinsen har namn etter dei tre byane Barletta, Andria og Trani som vil dele på å administrere han. I 2012 omfatta provinsen 1 538 km² med vel 391 000 ibuarar. Provinsen er delt opp i 10 kommunar.

Største kommunane

Kjelder 

Denne artikkelen bygger på «Province of Barletta-Andria-Trani» frå ,  den 15. desember 2007.  

Puglia
Encyclopedia of Earth

Encyclopedia of Earth, EoE, er eit elektronisk oppslagsverk om jorda, naturmiljøet og samvirket med samfunnet. Oppslagsverket er skildra som ei fri og søkbar samling av artiklar som er skrivne av fagfolk, lærarar og andre utdanna og godkjente ekspertar som samarbeider og går gjennom arbeidet. Artiklane er skrivne i ei språkform slik at både studentar, lærde og profesjonelle så vel som vanlege menneske kan lese dei. I september 2006 vart verket første gong tilgjengeleg over Internett med omkring 360 artiklar, i oktober 2007 var talet på artiklar auka til over 4000. 

EoE er ein del av eit større prosjekt, Digital Universe, som er ei samstilling av mange portalar med emnespesifikk informasjon, felles tenester som søk, utsending av informasjon om hendingar, og dei byr òg på tilgang på andre ressursar.

Skriving og utgjeving 
Artiklar blir skrivne, redigerte og gjevne ut i ein totrinnsprosess:
 Ei gruppe ekspertar skapar, held vedlike og styrer stoff for oppslagsverket gjennom ein lukka wiki.
 Ferdig innhald blir vurdert og godkjent av ei gruppe redaktørar før det blir lagt ut ope på nettstaden.
Forfattarane kan gjere vedvarande forbetringar og oppdateringar på alle artiklar, men det er eit krav om at kvar nye versjon av artikkelen får ei gjennomgåing og ei ny godkjenning før han vert synt fram på den opne nettstaden til EoE.

Det finst politiske rettesnorer for handsaming av artiklar som rører emne som kan skape strid eller kan vere krenkjande. Politikken skal sikre nøytralitet og rettferd,  alle ulike utsegnskraftige syn på ei sak skal få sine prov og argument presentert i artikkelen, uttrykt rettkomen og så sympatisk som råd er. Etter denne politikken skal ikkje oppslagsverket sjølv forfekte standpunkt i miljøspørsmål.

Politikk for opphavsrett 
Innhaldet i EoE er gjeve ut etter vilkåra i Creative Commons-lisensen «Attribution-Share Alike». Einkvan har løyve til å (1) kopiere, distribuere og å syne fram innhaldet, (2) endre på, setje saman med anna innhald, avgrense og å byggje vidare på materialet, også å nytte det ut kommersielt, men brukaren må samtykkje i desse vilkåra:

 Attribution. Brukaren må gje namnet på / godskrive forfattaren slik som opphavsretteigaren har kravd. 		
 Share Alike. Om brukaren har endra på eller utvida arbeidet på nokon måte og han distribuerer resultatet må han gjere det under vilkår som er identiske til «Attribution-Share Alike» lisensen.

Kjelder

Fotnotar

Bakgrunnsstoff 
 Encyclopedia of Earth, hovudsida

Oppslagsverk
Jorda
Økologi
Fitjar Kraftlag

Fitjar Kraftlag vart stifta 10. april 1935 og syter for straum til Fitjar og i andre kraftlaget har nettverk. I tillegg vert det seld kraft på den opne marknaden og drive nærliggjande næringsverksemd. Selskapet er 90 % privateigd, medan Fitjar kommune eig 10 %. Selskapet eig òg 3,4 % av Sunnhordland Kraftlag. Johannes Koløen er styreformann, medan Ole Vidar Lunde er elverksjef. Selskapet har 10 tilsette.

Kraftlaget driv to kraftstasjonar som baserer seg på vasskraft, den opphavlege i Årskog og ein på Rimbareid som opna i 2001. I 2006 produserte kraftlaget 5,1 GWh straum, medan det i 2004 vart produsert totalt 6,9 GWh. I samband med kraftstasjonen på Rimbareid, som ligg ved Svartavatnet i fjellet, som òg er drikkevasskjelda til Fitjar, vart det bygd ein veg. Vegen er ei dag ei populær turrute for folket i bygda.

Historie 
Den første generatoren til kraftlaget vart kjøpt hjå AEG Bergen for 14 900 kr i 1937 og var i drift heilt til 1990-åra. Den ny kraftstasjonen vart teke i bruk for fullt i 1996.

Midtfjellet Vindkraft 
Fitjar Kraftlag eig i lag med DONG Energy selskapet Midtfjellet Vindkraft, som skal byggje ein vindmøllepark på Midtfjellet på Fitjar. Trass i store protestar frå lokale innbyggjarar vart reguleringsplanen stadfesta 25. oktober 2007. Parken vil truleg bestå av 35-40 møller over eit område på 15 km², kvar med ei høgd på 145 meter. Totalt vil vindmøllene truleg produsere 450 GWh i året, som tilsvarar straumforbruket til om lag 22 000 menneske, meir enn på heile øya Stord. Dette vil mangedobla produksjonen frå Fitjar Kraftlag.

Breiband 
Fitjar Kraftlag har òg bygd ut breiband til heile bygda, som vart den første i landet med full breibandsdekning. Sjølv i Fitjarøyane er det no dekning med trådlaust nettverk. Utbygginga vart gjort heilt utan statsstøtte.

Kjelder

Bakgrunnsstoff 
 Heimeside
 Midtfjellet Vindkraft
 Netno.no - Breiband hos Fitjar Kraftlag 

Norske kraftselskap
Fitjar kommune
Skipingar i 1935
Kronobiologi

Kronobiologi er eit vitskapleg felt der ein studerer periodiske (sykliske) fenomen i levande organismar og deira tilpassing til sol- og måne-relaterte rytmar. Desse syklusane er kjende som biologiske rytmar.

Kronobiologiske studiar omfattar mellom anna komparativ anatomi, fysiologi, genetikk, molekylærbiologi og åtferda til organismar.

Den viktigaste rytmen i kronobiologi er døgnrytmen, ein syklus på ca. 24 timar som viser seg i fysiologiske prosessar hjå planter og dyr. Andre rytmar, som tidevassryten, spelar også ei viktig rolle hjå mange organismar.

Bakgrunn 

I 1960 handla det 25. årlege seminaret i kvantitativ biologi ved Cold Spring Harbor Laboratory i New York om biologiske klokker. I tiåra før hadde mange forskarar studert døgnrytmar uavhengig av einannen. Deltakarane var botanikarar, entomologar (insektforskarar), fysiologar, økologar, mikrobiologar og åtferdsbiologar, evolusjonære biologar og medisinarar. Dette møtet grunnla feltet kronobiologi; det var her desse vitskapskvinner og -menn skjønte at dei alle studerte det same fenomenet. Terminologi og metodar blei heretter samkjørde. Dei neste åra utvikla det seg to fraksjonar, èin leia av Franz Halberg som ville sjå på feltet frå ein medisinsk synsvinkel og éin leia av Colin Pittendrigh som hadde bakgrunnen sin i den evolusjonære og økologiske biologien. Pittendrigh blei vald til leiar av Society for Research in Biological Rhythms og grunnforsking på allslags organismar, plantar som dyr, følgde.

Referansar 

Biologi
Tid
Provinsen Brindisi

Provinsen Brindisi (italiensk Provincia di Brindisi) er ein provins i regionen Brindisi i Italia. Hovudstaden er byen Brindisi og omgjeve av vingardar og artisjokkjorde er byen ei stor hamn i Sør-Italia. Han har eit areal på 1 839 km² og totalt 402 093 innbyggjarar (2001). Det er 20 kommunar i provinsen.

Bakgrunnsstoff 

 Offisiell side

Kjelder 

Puglia
Foggia-provinsen

Foggia  (italiensk Provincia di Foggia) er ein provins i regionen Puglia i Italia. Hovudstaden er byen Foggia. Provinsen vert òg kalla Capitanata, opphavleg Catapanata, fordi han i mellomalderen vart styrt av ein katapan, som ein del av Katapanatet i Italia.

Geografi 
Provinsen Foggia kan delast i to delar. Den eine ligg rundt hovudstaden Foggia og vert kalla Tavoliere og den andre er «sporen» på den italienske «støvelen» og vert kalla Gargano.

Tavoliere er eit lågland der det vert drive jordbruk (sitrusfrukt, oliven, kveite, tomat).

Gargano er dei halvøy som delvis er kledd med fjell og delvis med skogen Foresta Umbra som har vegetasjon som er typisk for Sentral-Europa og er den einaste gjenverande skogen i Italia som var ein del av den eldgamle skogen som dekte store delar av Europa. Kysten av Gargano har mange strender og turiststader. I nord ligg to store saltsjøar, Lesinasjøen og Varanosjøen. Her vert òg produsert oliven og olivenolje.

Demografi 
Han har eit areal på 7 190 km² og totalt 686 856 innbyggjarar (2005). Det er 64 kommunar i provinsen. I 2009 vil talet på kommunar reduserast til 61 då tre av kommunane med totalt 41 394 innbyggjarar (2005) vert ein del av den nye provinsen provinsen Barletta-Andria-Trani. Dei tre kommunane er Margherita di Savoia (12 749), San Ferdinando di Puglia (14 457) og Trinitapoli (14 414). (Dei sju andre kommunane vil kome frå provinsen Bari.) Ut frå 2005-tala vil provinsen Foggia då stå att med 645 236 innbyggjarar.

Største kommunane
Stand: 31. mai 2005

Kjelder 

Denne artikkelen bygger på «Province of Foggia» frå ,  den 15. desember 2007.

Bakgrunnsstoff 
 
 Foggia portal 

Puglia
Provinsen Lecce

Provinsen Lecce (italiensk Provincia di Lecce) er ein provins i regionen Lecce i Italia. Hovudstaden er byen Lecce. Han har eit areal på 2 759 km² og totalt 787 639 innbyggjarar (2001). Det er 97 kommunar i provinsen og dei største av desse er:

Bakgrunnsstoff 

 Offisiell side

Kjelder 

Puglia
Provinsen Taranto

Provinsen Taranto (italiensk Provincia di Taranto) er ein provins i regionen Puglia i Italia. Hovudstaden er byen Taranto. Han har eit areal på 2 437 km² og totalt 580 588 innbyggjarar (2005). Det er 29 kommunar i provinsen.

Tarantobukta som ligg i vest er kalla opp etter provinsen og utgjer kysten her.

Største kommunane
Stand: 31. mai 2005

Kjelder 

Denne artikkelen bygger på «Province of Taranto» frå ,  den 15. desember 2007.

Bakgrunnsstoff 

Puglia
Provinsen Cagliari

Provinsen Cagliari (italiensk Provincia di Cagliari) er ein tidlegare provins i regionen Sardinia i Italia, avløyst av Storbyområdet Cagliari i 2016. 

Hovudstaden var byen Cagliari. Han hadde eit areal på 4 570 km² og totalt 543 310 innbyggjarar (2001). Det var 71 kommunar i provinsen.

Kjelder 
Denne artikkelen bygger på «Province of Cagliari» frå ,  den 15. desember 2007.

Bakgrunnsstoff 

Tidlegare provinsar i Italia
Sardinia
Nedleggingar i 2016
Provinsen Carbonia-Iglesias

Provinsen Carbonia-Iglesias  (italiensk Provincia di Carbonia-Iglesias, sardisk Provìntzia de Carbònia-Igrèsias) er ein tidlegare provins i regionen Sardinia i Italia, som inneheld den historiske regionen Sulcis-Iglesiente. Provinsen låg sørvest på øya. I 2016 blei provinsen erstatta av provinsen Sud Sardegna.

Dei to byane Carbonia og Iglesias delte dei administrative oppgåvene. Han hadde eit areal på 1 495 km² og totalt 131 890 innbyggjarar (2001). 
Det var 23 kommunar i provinsen. Den største av desse er Carbonia, medan Iglesias er den nest største. Ein annan viktig kommune var Sant'Antioco, som ligg på øya med same namn.

Største kommunane
Per 30. juni 2005

Bakgrunnsstoff 
 Offisiell side

Kjelder 
Denne artikkelen bygger på «Province of Carbonia-Iglesias» frå ,  den 11. april 2019.  
 

Sardinia
Tidlegare provinsar i Italia
Provinsen Medio Campidano

Provinsen Medio Campidano  (italiensk Provincia di Medio Campidano; sardisk Provìntzia de su Campidanu de Mesu) er ein provins i regionen Sardinia i Italia. Provinsen vart oppretta i 2005 frå delar av provinsen Cagliari. Sanluri og Villacidro deler det administrative ansvaret. Provinsen har eit areal på 1 516 km² og totalt 105 400 innbyggjarar (2001). Det er 28 kommunar i provinsen og dei største av desse er:

Kjelder 
Denne artikkelen bygger på «Province of Medio Campidano» frå ,  den 15. desember 2007.

Bakgrunnsstoff 

Sardinia
Provinsen Nuoro

Provinsen Nuoro (italiensk Provincia di Nuoro) er ein provins i regionen Sardinia i Italia. Hovudstaden er byen Nuoro. Han har eit areal på 5 638 km² og totalt 209 261innbyggjarar (2018). Det er 74 kommunar i provinsen.

Dei mest folkrrike kommunane
Per 9. november 2011:

Kjelder 
Denne artikkelen bygger på «Province of Nuoro» frå ,  den 15. desember 2007.

Bakgrunnsstoff 
 Offisiell side
Juledag

Juledagen, den 25. desember, er dagen ein i vestleg kristendom feirar Jesu fødsel. I austleg tradisjon vert den tilsvarande festen feira 7. januar.

Tidfestinga av Jesu fødsel 

Den første som tidfesta Kristi fødsel til 25. desember var truleg motpaven Hippolytus, som arbeidde på 200-talet. Han meinte at fødselen fann stad i Augustus' 42. regjeringsår. Tidlegare forfattarar har tidfesta fødselen til andre tidspunkt, blant anna var 21. november og 25. november foreslått.

Tradisjonar 

I mange land er første juledag den dagen då julegåvene vert opna. Det er òg dagen for julemåltidet i mange land, spesielt i katolske land.

Juledagen, eller første juledag, blir i Noreg oftast feira med julefrokost, julelunsj eller juledagsmiddag. Mattradisjonane er ikkje like tradisjonsbunde denne dagen som på julaftan. Juledagen er ein utprega familiedag, og det er sjeldan ein går på vitjing i grannelaget juledagen. Om ein bryt denne skikken kan ein bli kalla juldagspetter eller med liknande utnamn.

Liturgi 

Julegudstenesta juledagen var tradisjonelt eit høgdepunkt i den kristne julefeiringa i Noreg. No har julaftan tatt over som den største gudstenestedagen i Den norske kyrkja. Preiketeksten juledagen er henta frå prologen i evangeliet etter Johannes.

Bakgrunnsstoff 

 25. Desember - juledag  Universitetsbiblioteket i Trondheim
 Jesu fødsel, Katolsk.no

Jul
Kyrkjeåret
Provinsen Ogliastra

Provinsen Ogliastra  (italiensk Provincia dell'Ogliastra, sardisk Provìntzia de s'Ogiastra) er ein tidlegare provins i regionen Sardinia i Italia. Hovudstad var byane Lanusei og Tortolì. Provinsen hadde eit areal på 1 854 km² og totalt 58 026 innbyggjarar (2005). Med så få innbyggjarar var han den minste provinsen i Italia. Provinsen omfatta om lag området Giudicato av Agugliastra frå mellomalderen.  Det var 23 kommunar i provinsen og dei største av desse var:

Kjelder 
Denne artikkelen bygger på «Province of Ogliastra» frå ,  den 12. april 2019.

Bakgrunnsstoff 

Sardinia
Tidlegare provinsar i Italia
Provinsen Olbia-Tempio

Provinsen Olbia-Tempio  (italiensk Provincia di Olbia-Tempio, sardisk Provìntzia de Terranòa-Tèmpiu) er ein provins i regionen Sardinia i Italia. Dei administrative oppgåvene vert delt mellom byane Olbia og Tempio Pausania. Han har eit areal på 3 399 km² og totalt 138 334 innbyggjarar (2001). 

Området inneheld den historiske regionen Gallura («Gaddura»), på nordaustkysten av Sardinia («Costa Smeralda») i tillegg til øya Maddalenaøyane. I mellomalderen var Gallura ein av fire Giudicati.

Det er 26 kommunar i provinsen. Dei største kommunane er Olbia, Tempio Pausania, Arzachena og La Maddalena.

Dei mest folkerike kommunane
Per 30. november 2011.

Kjelder 

Denne artikkelen bygger på «Province of Olbia-Tempio» frå ,  den 15. desember 2007.

Bakgrunnsstoff 
 Offisiell nettstad

Sardinia
General

General er ei høgt rangert grad i fleire militærvesen. Nemninga kan brukast om alle generalgrader, som generalløytnant og generalmajor, eller kan vera ei eiga grad.

General i Noreg 
Blant norske militære grader er general den høgaste offisersgrada i Hæren og Luftforsvaret, medan admiral er den høgaste i Sjøforsvaret.

I Noreg blir tittelen brukt til dagleg om generalløytnantar og generalmajorar, men i formelle samanhengar viser han til ein verkeleg general, ei grad berre den norske Kongen og forsvarssjefen har. Symbolet for grada er fire stjerner på ein gullfarga bakgrunn.

Lågare grader 
I Noreg er generalløytnant grada like under general i Hæren og Luftforsvaret.

Høgare grader 
I Noreg er det inga grad over general.

Det har funnest og finst høgare grader i nokre land, som tysk generaloberst og den politisk utnemnde stillinga feltmarskalk (i Tyskland generalfeltmarskalk).

Militære gradar
Smørbukk

Smørbukk er ein norsk teikneserie med namn etter hovudkarakteren, ein gut kalla Smørbukk. Teiknserien tok til i 1938 og er dermed den lengstlevande norske teikneserien.

Historie
Serien vart starta i Norsk Barneblad sommaren 1938. Då illustrerte Jens R. Nilssen folkeeventyret Smørbukk. I dei neste nummera av Norsk Barneblad heldt serien om Smørbukk fram. No var det ikkje guten frå eventyret, men ein matglad liten gut som vart ute for mange krevjande situasjonar.

I 1941 kom første Smørbukkheftet til jul. Etter det har Smørbukk kome kvar jul, unnateke 1944, då det var papirmangel. Kvart hefte har ei sjølvståande forteljing.

Frå 1963 til 1970 vart det utgjeve vårhefte. Det har og kome eit feriehefte.

Personar 
Hovudpersonen i serien er Smørbukk. I starten var han ein gut på 5-6 år. Seinare har han etter kvart vakse til ein ungdom på 15-16. Han vert oftast presentert i ein raud islendar. Den vart han først teikna med i Norsk Barneblad i 1950. Frå 1955 har han og hatt islendaren i julehefte.

I dei fleste hefta er Trond med. I starten var han granneguten som Smørbukk ofte var uven med. Seinare har dei vorte kameratar som har opplevd mange eventyr i lag.

Storesøstera til Smørbukk heiter Bjørg. Ho er framstilt som den fornuftige motsetnaden til Smørbukk. Stundom er ho til plage. Andre gonger er ho med på eventyra.

Ein del andre personar som er mindre viktige er med i mange av forteljingane. Det er foreldra til Smørbukk, foreldra til Trond, læraren og lensmannen.

Teiknarar 
Den som skapte figuren Smørbukk var Jens R. Nilssen. Han var teiknar frå 1938 til 1959. 

Solveig Muren Sanden tok over som illustratør i 1959. Ho teikna jule- og vårhefta til i 1981. 

Håkon Aasnes har teikna sidan 1982.

Forteljarar 
Redaktøren i Norsk Barneblad Andreas Haavoll skreiv dei første fortellingane, til 1942 saman med Øyvind Dybvad. Så fortalde Dybvad åleine til og med 1954. Då skreiv Haavoll i eit julehefte. 

Den nye redaktøren for Norsk Barneblad, Johannes Farestveit, overtok i 1956. Han fortsette i samarbeid med Muren Sanden til 1979. 

Etter 1980 skreiv Olav Norheim og Velle og Gard Espeland. I 1984 finn vi Ingvar Moe som forteljar.

Frå 2000 har Håkon Aasnes fortalt.

Anna 
I 1973 fekk Johannes Farestveit og Solveig Muren Sanden Kulturdepartementet sin teikneseriepris for illustrasjonar og tekst i teikneserien Smørbukk.

Kjelder 

 Smørbukk på nett
 Julehefta av Smørbukk

Bakgrunnsstoff 
 Smørbukk  (offisiell nettstad hjå Norsk Barneblad)
 Smørbukk på nett

Nynorske teikneseriar
Norske teikneseriar
Julehefte
Skipingar i 1938
MeSH

MeSH (Medical Subject Headings) organiserer emneord for bibliografisk indeksering og katalogisering av journalartiklar og bøker om medisin og medisinsk forsking. Det er eit stort metadatasystem som tidlegare kom ut kvart år i prent utgåve men nå er fritt tilgjengeleg på Internett.

Det er den amerikanske National Library of Medicine (NLM) som har utvikla systemet og som oppdaterer det. Det er i bruk ikkje berre ved NLM men også ved MEDLINE/PubMed artikkelbasen. Kvar post kan opptre i fleire hierarkiske «tre». Dei fleste postane har også ein kort definisjon, lenkjer til relaterte postar og til ei liste synonym og nesten-synonym.

Eit døme: Jet Lag 
«Jet Lag Syndrome» opptrer i tre ulike tre, og har 3 tre-nummer: Jet Lag

Trenummer C10.281.440 
 C10 = Sjukdommar av nervesystemet. 
 C10.281 = Kronobiologiske sjukdommar. 
 C10.281.440 = Jet Lag Syndrome.

Trenummer C10.886.425.200.500 
 C10 = Sjukdommar av nervesystemet. 
 C10.886 = Søvnforstyrringar. 
 C10.886.425 = Dyssomniar.
 C10.886.425.200 = Søvnforstyrringar, døgnrytme. 
 C10.886.425.200.500 = Jet Lag Syndrome.

Trenummer F03.870.400.200.500 
 F03 = Psykiske lidingar. 
 F03.870 = Søvnforstyrringar. 
 F03.870.400 = Dyssomniar. 
 F03.870.400.200 = Søvnforstyrringar, døgnrytme. 
 F03.870.400.200.500 = Jet Lag Syndrome.

Definisjonen er «Ei kronobiologisk forstyrring som resultat av reiser over fleire tidssoner, karakterisert ved søvnvanskar, trøyttleik, åtferdssymtom, hovudverk og mage- og tarmforstyrringar.»

Søkbare synonym er «Tidssoneendringsyndrom» og «Tidssonesyndrom» og det står Sjå au: Reise.

Hovudkategoriane 
 [A] Anatomi
 [B] Organismar
 [C] Sjukdommar
 [D] Kjemikaliar og farmakologiske substansar
 [E] Analytiske, diagnostiske og terapeutiske teknikkar og utstyr
 [F] Psykiatri og psykologi
 [G] Biologisk vitskap
 [H] Realfag
 [I] Antropologi, utdanning, sosiologi og sosiale fenomen
 [J] Teknologi og mat og drikke
 [K] Humanistiske fag
 [L] Informasjonsvitskap
 [M] Personar
 [N] Helsetenester
 [V] Karakteristikk av publikasjonar
 [Z] Geografiske lokalitetar

Bakgrunnsstoff 
 Medical Subject Heading Home provided by National Library of Medicine, National Institutes of Health (U.S.)

Bioinformatikk
Medisinsk forsking
Medisinsk klassifikasjon
Provinsen Oristano

Provinsen Oristano (italiensk Provincia di Oristano) er ein provins i regionen Sardinia i Italia. Hovudstaden er byen Oristano. Han har eit areal på 3 040 km² og totalt 167 971 innbyggjarar (2001). Det er 88 kommunar i provinsen og dei største av desse er:

Kjelder 
Denne artikkelen bygger på «Province of Oristano» frå ,  den 15. desember 2007.

Bakgrunnsstoff 
 Offisiell nettstad